
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 168
 din 31 octombrie 2013
privind aprobarea deplasării Cercului de Teatru de la Clubul Copiilor Sighişoara,

în Municipiul Bistriţa, în perioada 9-10 noiembrie 2013, pentru reprezentarea Municipiului Sighişoara la Festivalul de teatru scurt pentru elevi  „Zbor”

Consiliul Local al Municipiului Sighişoara, întrunit în ședință ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 23.161/III/21.10.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont de invitaţia cu nr. 74331 din 17.09.2013 a Primăriei Municipiului Bistriţa, primită de Clubul Copiilor Sighişoara, de a participa cu Cercul de Teatru de la Clubul Copiilor Sighişoara, pentru reprezentarea Municipiului Sighişoara, la Festivalul de teatru scurt pentru elevi „Zbor”, care va avea loc în data de 9 noiembrie 2013, la Bistriţa;

Văzând adresa Clubului Copiilor Sighişoara nr. 265 din 08.10.2013, înregistrată la Municipiul Sighişoara cu nr. 22.320 din 10.10.2013, cu solicitarea acordării unui sprijin financiar pentru acoperirea cheltuielilor de transport necesare deplasării la Bistriţa şi retur, în vederea participării, pentru reprezentarea Municipiului Sighişoara, la Festivalul de teatru scurt pentru elevi  „Zbor”, ce va avea loc în 9.11.2013 la Bistriţa;


Luând în considerare faptul că, Direcţia Economică a confirmat existenţa disponibilităţii bugetare, constând în suma de 930 lei ce se poate acorda pentru efectuarea acestei deplasări;

Văzând prevederile Legii nr. 273/2006 privind finanţele publice locale, cu modificările şi completările ulterioare;

Având în vedere Raportul de specialitate nr. 23.163/21.10.2013 al Serviciului Relaţii Publice privind oportunitatea deplasării Cercului de Teatru de la Clubul Copiilor Sighişoara, în Municipiul Bistriţa, în perioada 9-10 noiembrie 2013, pentru a reprezenta Municipiul Sighişoara la Festivalul de teatru scurt pentru elevi  „Zbor”, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 alin. 6 lit. „a” pct. 4, alin. 9, art. 45 alin. 2 şi a art.115 alin. 1 lit „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art.1. Se aprobă deplasarea Cercului de Teatru de la Clubul Copiilor Sighişoara, în Municipiul Bistriţa, în perioada 9-10 noiembrie 2013, pentru reprezentarea Municipiului Sighişoara la Festivalul de teatru scurt pentru elevi  „Zbor”.

Art.2.
Se aprobă alocarea din bugetul local a sumei de 930 lei pentru suportarea cheltuielilor cu deplasarea Cercului de Teatru de la Clubul Copiilor Sighişoara, sumă care se va achita la întoarcerea din deplasare, în baza documentelor justificative.

Art.3. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Serviciul Relaţii Publice, Direcţia Economică şi Clubul Copiilor Sighişoara.
Art.4. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  


Octavean Șuteu     

      Contrasemnează/Avizat pentru legalitate

         SECRETAR,



         Anca Fleşariu
Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului - Judeţul Mureş ;

1 ex. Primar ;

1 ex. Viceprimar ;

1 ex. Secretar ;
1 ex. Serviciul relații publice ;

1 ex. Clubul copiilor ;

1 ex. Direcția economică
9 ex.

AF/MF

